
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Инсталация за производство на дървени въглища по реторен способ към „КОМ – ГРИЛ“ ЕООД, гр. Берковица
Дата на извършване на проверката: 29.07.2016 г.

Място на извършване на проверката: УПИ XIX, кв. 49, гр. Берковица /бивш двор на ДАП/
Проверени компоненти и фактори на околната среда:

· Въздух

· Опасни химични вещества
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за чистотата на атмосферния въздух (ЗЧАВ);
· Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии;
· Закон за защита от вредното въздействие на химични вещества и смеси (ЗЗВВХВС) във връзка с Регламент (ЕО) № 1907/2006 (REACH) и Регламент (ЕО) № 1272/2008 (CLP);
· Наредба за реда и начина за съхранение на опасни химични вещества и смеси
Извършени дейности:
За датата на проверката, операторът е уведомен с писмо на РИОСВ – Монтана с изх. № 2077/26.07.2016 г. и е приложена Заповед № РД-197/26.07.2016 г. на директора на РИОСВ – Монтана за извършване на комплексна (извънредна) проверка на място на обект: Инсталация за производство на дървени въглища по реторен способ с оператор «КОМ – ГРИЛ» ЕООД, гр. Берковица.
На 29.07.2016 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2016 г. и Заповед № РД-197/26.07.2016 г. на директора на РИОСВ – Монтана се извърши проверка на обекта и беше съставен Констативен протокол.
Проверени са:
· Инсталация за производство на дървени въглища;

· Площадка за приемане и подготовка на дървесина;
· Линия за сортиране и пакетиране;

· Складово помещение за съхранение на готова продукция;

· Документи и данни, свързани със законовите и подзаконови нормативни актове по околна среда
Констативна част:
Основната дейност на фирмата е производство на дървени въглища в инсталация, състояща се от 2 броя пиролизни камери за карбонизация с периодично действие, 1 брой пещ за подгряване и изгаряне на паро-газови смеси от пиролизните камери. Съпътстващи площадки и съоръжения са: площадка за приемане и подготовка на дървесината; линия за сортиране и пакетиране; складово помещение за съхранение на готова продукция. Всеки работен цикъл на пиролизната камера е с продължителност 48 часа. За суровина на инсталацията се използва широколистна и иглолистна дървесина.
За реализацията на инсталацията в РИОСВ – Монтана е подадено уведомление за инвестиционно предложение. Същото е одобрено от РИОСВ – Монтана, като е посочено, че ИП не попада в обхвата на Приложение 1 към чл. 92, т.1 и Приложение 2 към чл. 93, ал. 1, т.1 и 2 от ЗООС и не подлежи на задължителна оценка на въздействие върху околната среда, както и на преценяване на необходимостта от извършване на ОВОС. В същото писмо на възложителя са указани задълженията по спазване на законодателството по околна среда, а именно ЗЧАВ, ЗУО и ЗЗВВХВС при реализацията на инвестиционното намерение.
1. Компонент «Въздух»
Двете пиролизни камери на инсталацията са снабдени с по 1 брой изходящ газоход /комин/ за отвеждане на отпадните газове от карбонизацията на дървесината. При проверката не са представени протоколи от измерване на емисиите на вредни вещества в отпадните газове на двете пиролизни камери по показатели прах, азотни оксиди, въглероден оксид и общи въглеводороди. При огледа на площадката не са установени други организирани и/или неорганизирани емисии на вредни вещества в атмосферния въздух.
2. Фактор «Опасни химични вещества»
Производството на дървени въглища, независимо от използвания способ се счита за производство на химично вещество (CAS № 16291-96-6, ЕС № 240-383-3), аморфна форма на въглерода, произведена чрез непълно горене или окисляване на дървен материал или друг органичен материал и подлежи на регистрация съгласно изискванията на Дял II на Регламент (ЕО) № 1972/2006 (REACH). Регистрацията се състои в подаване на регистрационно досие в Европейската агенция по химикали от всеки производител или вносител, който произвежда това вещество в количество от един или повече тонове на година.

Произвежданите от „КОМ – ГРИЛ“ ЕООД въглища са предназначени за пускане на пазара и износ за трети страни.

Представен е регистрационен номер от извършена предварителна регистрация в Европейската агенция по химикали за дървени въглища – submission report в тонажна група 1 – 100 т/годишно.
По време на проверката не са представени фактури за количествата пуснати на пазара дървени въглища и документи за извършен износ. 
Заключение:
Дружеството не е изпълнило всички задължения, които има в съответствие с екологичното законодателство по компонент «Въздух».

Дружеството изпълнява изискванията на ЗЗВВХВС и Регламент (ЕО) № 1972/2006 (REACH), но по време на проверката не са представени доказателства за принадлежността на оператора към заявената тонажна група.

За установените несъответствия при извършената проверка са дадени 3 бр. предписания със съответен срок и отговорник за тяхното изпълнение по реда на чл. 155, ал. 2, във връзка с чл. 56 от ЗООС и на основание чл. 26, ал. 8 от ЗЗВВХВС.
Приоритети за последваща контролна дейност:

· Контрол по изпълнение на дадените предписания;

